|  |  |  |
| --- | --- | --- |
| **בנק ישראל**דוברות והסברה כלכלית | C:\Users\u34r\AppData\Local\Microsoft\Windows\INetCache\Content.Word\logo_70.png | ‏ירושלים, ‏כ' אדר, תשפ"ה‏20 מרץ, 2025 |

הודעה לעיתונות:

**בכירים בבנק ישראל ביקרו בג׳ולס וחנכו פיילוט חינוך פיננסי לבתי ספר בעדה הדרוזית**

בכירים בבנק ישראל בראשות חברי ההנהלה, הגב' נורית פלתר איתן, מנהלת מחלקת תקשורת, הסברה וקשרי קהילה, ומר ליאור ג'ורג'י מנהל חטיבת טכנולוגיית המידע בבנק ערכו סיור בצפון הארץ כחלק מפעילויות שבוע הכסף העולמי, במהלך הסיור התקיים אירוע עם מנהיג העדה הדרוזית, כבוד השייח׳ מוואפק טריף.

באירוע נכחו גם ראשי רשויות באיזור, בכירים ומפקחים במשרד החינוך, מנהלי בתי ספר, אנשי חינוך וכלכלה מהעדה הדרוזית ומכובדים נוספים. במרכז האירוע הושק פיילוט חינוך פיננסי ל-40 כיתות בשכבת ח' מהעדה הדרוזית. הפיילוט מורכב מ-15 שיעורים אינטראקטיביים המלווים במשחק סימולציה המדמה החלטות פיננסית שנדרש לבצע בחיים האמיתיים. את הפרויקט מובילה מחלקת תקשורת בבנק ישראל, האחראית על נושא החינוך הפיננסי ובשיתוף פעולה הדוק עם משרד החינוך.

במהלך האירוע סקרה מנהלת מחלקת תקשורת את ההתפתחות הכלכלית ומצב העדה באוריינות פיננסית בהשוואה לאוכלוסייה הכללית. כמו כן, הודגש שמטרת בנק ישראל היא לצמצם את הפערים הללו במגוון דרכים ופעילויות.

לאחר מכן, נערך סיור בחטיבת הביניים "דרכא ג׳וליס" בו התקיים מפגש עם צוות בית הספר ותלמידים המשתתפים בפיילוט החינוך הפיננסי שסיפרו על חוותיהם. בפגישה הודגשה החשיבות בהנחלת האוריינות הפיננסית בקרב הדור הצעיר וההשפעה של כך על העתיד.

יש לציין כי בפגישות עלו מאפייניה המיוחדים של העדה ונידונו האתגרים הניצבים בפני העדה הדרוזית בישראל, לצד הישגי העדה המרשימים.

**השייח' מוואפק טריף מנהיג העדה הדרוזית**: "החברה הדרוזית כחברה מעורה ושותפה מלאה בחיי הכלכלה בישראל, נדרשת ללמוד ולרכוש כלים בסיסיים בתחום. בראש בראשונה יש להשקיע בחינוך בני הנוער והצעירים ולהנחיל להם מושגי יסוד בפיננסים, אני מודה לבנק ישראל על היוזמה והשותפות, וכל האמון בהשקת הפיילוט דווקא ביישובים הדרוזים. אני מאמין כי יש לבסס אות השותפות לטווח ארוך. חשוב כי החברה הדרוזית תהיה מעורבת בכלכלה הישראלית, לא רק כצרכנים אלא גם יצרנים ומשפעים, וכאן חשיבות ביסוס שיתוף הפעולה."

**הגב' נורית פלתר איתן מנהלת מחלקת תקשורת, הסברה וקשרי קהילה**: "העדה הדרוזית שותפה חשובה שלנו בחברה הישראלית, אנו רואים שיש רצון לשינוי ויש צמא לידע בתחומי האוריינות הפיננסית. היום השקנו פיילוט חינוך פיננסי לשכבת כיתות ח׳ ובכוונתנו להרחיב את הלמידה לכל שלבי החיים ולאוכלוסיות נוספות. בנק ישראל ימשיך לקדם במרץ פעילויות שונות לחיזוק האוריינות הפיננסית, כפי שעשה בשנים האחרונות״